নটিংহাম বিশ্ববিদ্যালয়

নটিংহাম বিশ্ববিদ্যালয় (ইংরেজি: University of Nottingham) হল যুক্তরাজ্যের নটিংহামে অবস্থিত একটি সরকারি গবেষণা বিশ্ববিদ্যালয়। এটি ১৮৮১ সালে নটিংহাম বিশ্ববিদ্যালয় কলেজ নামে প্রতিষ্ঠিত হয়েছিল, পরে ১৯৪৮ সালে রাজকীয় চার্টারের মাধ্যমে বিশ্ববিদ্যালয়ে উত্তীর্ণ করা হয়। নটিংহামের প্রধান ক্যাম্পাস (বিশ্ববিদ্যালয় পার্ক) ও টিচিং হাসপাতাল (কুইন্স মেডিক্যাল সেন্টার) নটিংহাম শহরের বহির্ভাগে অবস্থিত। নটিংহামশায়ার ও ডার্বিশায়ারে এর অসংখ্য ছোট ক্যাম্পাস ও সাইট রয়েছে। যুক্তরাজ্যের বাইরে মালয়েশিয়ার সেমেনিয়াহ ও চীনের নিংবোতে এই বিশ্ববিদ্যালয়ের ক্যাম্পাস রয়েছে। নটিংহামে পাঁচটি অনুষদ রয়েছে, যার মধ্যে পঞ্চাশের অধিক বিদ্যালয়, বিভাগ, ইনস্টিটিউট ও গবেষণা কেন্দ্র রয়েছে। নটিংহামে ৪৫,৫০০ শিক্ষার্থী, ৭,০০০ কর্মী, এবং ২০১৬-১৭ শিক্ষাবর্ষে বিশ্ববিদ্যালয়ের আয় হয় £৬৩৭. ৬ মিলিয়ন, যার মধ্যে £১২৩.৭ মিলিয়ন গবেষণা খাতে ব্যয় হয়। ২০১৭ সালে হাই ফাইলার্স জরিপে বলা হয় নটিংহাম ২০১৬-১৭ সালের মধ্যে যুক্তরাজ্যের শীর্ষ নিয়োগপ্রদানকারীদের সপ্তম পছন্দের বিশ্ববিদ্যালয়। বিভিন্ন প্রতিষ্ঠানের প্রধান নির্বাহী কর্মকর্তা যারা নটিংহামে পড়াশুনা করেছেন তাদের সংখ্যার দিক থেকে ২০১২ সালে ফরচুন গ্লোবাল ৫০০ তালিকায় বিশ্ববিদ্যালয়টি ১৩তম স্থান অধিকার করে। ২০১২ সালের গ্রীষ্মকালীন অলিম্পিকে ব্রিটিশ পদক বিজয়ীদের সারণীতে বিশ্ববিদ্যালয়টি অক্সফোর্ডের সাথে যৌথভাবে দ্বিতীয় স্থান অধিকার করে। ২০১৫ সালে একটি প্রাইভেট প্রতিবেদন অনুসারে নটিংহাম ছিল ইউরোপের ৯ম উদ্যোক্তা তৈরিকারী প্রতিষ্ঠান। ২০১১ ও ২০১৪ সালে গ্রিনমেট্রিক ওয়ার্ল্ড ইউনিভার্সিটি র‍্যাঙ্কিংয়ে এই বিশ্ববিদ্যালয়ের পার্কটি বিশ্বের সবচেয়ে টেকসই ক্যাম্পাস বলে বিবেচিত হয়। এই প্রতিষ্ঠানের প্রাক্তন শিক্ষার্থীরা বেশ কিছু গৌরবান্বিত সম্মাননা লাভ করেছেন, যার মধ্যে উল্লেখযোগ্য হল ৩টি নোবেল পুরস্কার, ১টি টার্নার পুরস্কার ও ১টি গ্যাবর পদক ও পুরস্কার। বিশ্ববিদ্যালয়টি অ্যাসোসিয়েশন অব কমনওয়েলথ ইউনিভার্সিটিস, ভার্গো কনসর্টিয়াম, ইউরোপিয়ান ইউনিভার্সিটি অ্যাসোসিয়েশন, রাসেল গ্রুপ, ইউনিভার্সিটিস ইউকে, ইউনিভার্সিটাস টোয়েন্টিওয়ানের সদস্য এবং সাটন ট্রাস্ট সামার স্কুল প্রোগ্রামের অংশগ্রহণকারী ও সাটন থার্টির সদস্য। "Financial Statements for the Year to 31 July 2017" (PDF) (ইংরেজি ভাষায়)। University of Nottingham। পৃষ্ঠা 34। সংগ্রহের তারিখ ২৮ ফেব্রুয়ারি ২০১৮।  "chancellor" (ইংরেজি ভাষায়)। ১৬ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  "Institutions for which the President of the Council acts as Visitor" (ইংরেজি ভাষায়)। Privy Council Office। ২১ নভেম্বর ২০০৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  "Strategy, Planning & Performance: Student Statistics 2014/15" (ইংরেজি ভাষায়)। University of Nottingham। ১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  "The Graduate Market in 2017" (পিডিএফ) (ইংরেজি ভাষায়)। High Fliers Researchers। সংগ্রহের তারিখ ২৮ ফেব্রুয়ারি ২০১৮।  "Classements" (পিডিএফ) (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৮।  "Edinburgh tops British University Olympics Table"। The National Student (ইংরেজি ভাষায়)। ২০১৩-০৫-০৭ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  "Trinity College tops in Europe for producing entrepreneurs" (ইংরেজি ভাষায়)। সংগ্রহের তারিখ ২৮ ফেব্রুয়ারি ২০১৮।  "UI GreenMetric World University Ranking"। Greenmetric.ui.ac.id। সংগ্রহের তারিখ ৩ ফেব্রুয়ারি ২০১৩।  "UI GreenMetric World University Ranking 2014" (ইংরেজি ভাষায়)। Greenmetric। ১৮ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০১৮।  উইকিপিডিয়ার সহপ্রকল্পেনটিংহাম বিশ্ববিদ্যালয় কমন্স হতে মিডিয়া উইকিসংবাদ হতে সংবাদ উইকিউক্তি হতে উক্তিসমূহ উইকিসংকলন হতে পাঠ্যসমূহ প্রাতিষ্ঠানিক ওয়েবসাইট নটিংহাম বিশ্ববিদ্যালয়ের প্রাক্তন শিক্ষার্থীদের সংঘ ওয়েব্যাক মেশিনে আর্কাইভকৃত ১৮ ফেব্রুয়ারি ২০১৩ তারিখে